## El CECOPI acorda noves mesures preventives, restriccions de mobilitat, d’activitats docents i esportives i centres de dia davant el nivell roig d’alerta

*** Es publica una nova orde que afecta 163 municipis de la província de València
* S’emet un avís Es-Alert a totes les poblacions amb nivell roig per a informar de la cancel·lació d’estes activitats
* El Centre de Coordinació d’Emergències envia un segon missatge a 20 poblacions de la zona més afectada per la DANA del dia 29**

El CECOPI ha celebrat esta vesprada una nova reunió de coordinació i seguiment de l’evolució de la DANA que afecta la Comunitat Valenciana en la qual AEMET ha comunicat que s’eleva a roig el nivell d’alerta meteorològica en el litoral nord i sud de la província de València.

Segons la previsió d’AEMET, les pluges poden anar acompanyades de tempestes i la precipitació màxima acumulada pot arribar en una hora a 40 litres per metre quadrat i en 12 hores a 180 litres per metre quadrat per a les zones amb nivell roig. Després d’este butlletí d’AEMET, el Centre de Coordinació d’Emergències de la Generalitat ha establit l’avís roig per pluges en tot el litoral de València.

En este escenari i en relació amb les alertes emeses pel Centre de Coordinació d’Emergències de la Generalitat, el CECOPI ha acordat publicar una nova orde motivada pels avisos de fenòmens meteorològics adversos d’AEMET davant l’impacte que les precipitacions pot aconseguir en les zones més afectades per la DANA del dia 29 d’octubre i en el litoral de la província de València.

L’orde assenyala que s’adopten, amb caràcter transitori, des de les 22:00 hores del dia 13 de novembre de 2024 fins a les 23:59 hores del dia 14 de novembre de 2024, mesures temporals i excepcionals per a garantir la seguretat de les persones.

Les mesures que conté preveuen, entre altres, la suspensió de les activitats educatives, esportives i el tancament dels centres de dia i la restricció del moviment en qualsevol vehicle de transport privat, a excepció dels servicis essencials i complementaris d’intervenció, així com de totes empreses responsables de garantir el subministrament dels servicis bàsics d’aigua, energia i comunicacions, i de distribució d’aliments.

A més, preveu com a excepció a les limitacions els desplaçaments urgents, adequadament justificats que es produïsquen per assistència a centres, servicis i establiments sanitaris, retorn al lloc de residència habitual o familiar, assistència i cura a persones majors, menors, dependents, persones amb discapacitat o persones especialment vulnerables, causa de força major o situació de necessitat i qualsevol altra activitat d’anàloga naturalesa, degudament acreditada.

**Dos nous Es-Alert**

El CECOPI també ha acordat emetre dos nous avisos Es-Alert a la ciutadania, que s’afigen al que s’ha enviat a 20 poblacions a les 17 hores. El primer advertix 163 poblacions de la previsió de fortes pluges en les pròximes hores i en el qual es detallen les principals restriccions establides en l’orde.

A més, el CCE ha enviat un segon avís a la vintena de poblacions més impactades per la DANA del 29 d’octubre informant que, atesa la vulnerabilitat de la zona i l’acumulació de pluges prevista, es recomana romandre en zones altes de les vivendes o zones elevades.

**Seguiment a Castelló i monitoratge de barrancs**

Durant la reunió del CECOPI s’ha abordat l’afecció d’esta DANA a la província de Castelló. Esta vesprada, s’han produït nombrosos servicis que ha atés el Consorci Provincial de Bombers i el Servici de Bombers Forestals de la Generalitat Valenciana. El balanç ha sigut de 53 avisos d’intervenció, 41 assistències i 12 rescats de persones, la major part, en vehicles.

A més, s’ha informat el CECOPI que durant la nit s’intensificarà la vigilància en barrancs i punts estratègics en les zones més afectades.

**Relació de municipis afectats**

A continuació, adjuntem la llista de municipis afectats per la nova orde que són els següents:

Alaquàs  
Albal  
Albalat dels Sorells  
Albalat dels Tarongers  
Alborache  
Alboraia/Alboraia  
Albuixech  
Alcàsser  
Alcublas  
l’Alcúdia  
Aldaia  
Alfafar  
Alfara de la Baronia  
Alfara del Patriarca  
Algar de Palància  
Algímia d’Alfara  
Almàssera  
Benaguasil  
Benavites  
Benetússer  
Benifairó de les Valls  
Beniparrell  
Benissanó  
Bétera  
Bonrepòs i Mirambell  
Buñol  
Burjassot  
Canet d’en Berenguer  
Catarroja  
Quart de les Valls  
Quart de Poblet  
Quartell  
Cheste  
Chiva  
l’Eliana  
Emperador  
Estivella  
Faura  
Foios  
Gátova  
Gilet  
Godella  
Godelleta  
Llíria  
Llocnou de la Corona  
Manises  
Marines  
Massalfassar  
Massamagrell  
Massanassa  
Meliana  
Mislata  
Moncada  
Montserrat  
Museros  
Nàquera  
Olocau  
Paiporta  
Paterna  
Pedralba  
Petrés  
Picanya  
Picassent  
la Pobla de Farnals  
la Pobla de Vallbona  
el Puig de Santa Maria  
Puçol  
Rafelbunyol  
Riba-roja de Túria  
Rocafort  
Sagunt/Sagunt  
San Antonio de Benagéber  
Sedaví  
Segart  
Serra  
Silla  
Tavernes Blanques  
Torrent  
Torres Torres  
Turís  
València  
Vilamarxant  
Vinalesa  
Yátova  
Xirivella  
Ador  
Albalat de la Ribera  
Alberic  
Alcàntera de Xúquer  
Alzira  
Alcúdia, l’  
Alfauir  
Alfarb  
Algemesí  
Alginet  
Almiserà  
Almoines  
Almussafes  
Alqueria de la Comtessa, l’  
Antella  
Barx  
Bellreguard  
Beneixida  
Beniarjó  
Benifairó de la Valldigna  
Benifaió  
Beniflá  
Benimodo  
Benimuslem  
Benirredrà  
Carcaixent  
Càrcer  
Carlet  
Castellonet de la Conquesta  
Catadau  
Corbera  
Cotes  
Cullera  
Daimús  
Dos Aguas  
Enova, l’  
Favara  
Fortaleny  
Font d’en Carros, la  
Gavarda  
Gandia  
Guadassuar  
Guardamar de la Safor  
Xeraco  
Xeresa  
Llocnou de Sant Jeroni  
Llaurí  
Llombai  
Macastre  
Manuel  
Massalavés  
Miramar  
Montroi  
Oliva  
Palma de Gandía  
Palmera  
Piles  
Pinet  
Polinyà de Xúquer  
Potries  
Pobla Llarga, la  
Rafelcofer  
Rafelguaraf  
Real de Gandia, el  
Real  
Riola  
Ròtova  
Sant Joanet  
Senyera  
Simat de la Valldigna  
Sollana  
Sueca  
Sumacàrcer  
Tavernes de la Valldigna  
Tous  
Vilallonga  
Castelló  
Benicull de Xúquer

Fecha: 13/11/2024